ai4bharat/Pralekha huggingface dataset:
संरक्षण मंत्रालय
जमिनीवरुन हवेत मारा करणाऱ्या आकाश क्षेपणास्त्राची डीआरडीओ द्वारा यशस्वी चाचणी
नवी दिल्ली, 21 जुलै 2021
- नव्या जनरेशनचे जमिनीवरुन हवेत मारा करणारे क्षेपणास्त्र.
- हवेतील हल्ल्यांना निष्प्रभ करण्यासाठी उच्च गतिमानता.
- भारतीय हवाई दलाच्या हवाई संरक्षण क्षमतांना पाठबळ.
- संरक्षण मंत्र्यांकडून डीआरडीओचे अभिनंदन.
संरक्षण संशोधन आणि विकास संस्था- डीआरडीओने आज म्हणजेच 21 जुलै, 2021 रोजी जमिनीवरुन हवेत मारा करणाऱ्या नव्या जनरेशनच्या आकाश या क्षेपणास्त्राची ओडिशाच्या समुद्रकिनाऱ्यावरील एकात्मिक चाचणी केंद्र  इथून यशस्वी चाचणी केली. आज दुपारी सुमारे 12.45 वाजता सर्व शस्त्रास्त्र प्रणाली- जसे की बहुपयोगी रडार, कमांड कंट्रोल अँड कम्युनिकेशन सिस्टीम आणि लाँचर सह ही चाचणी करण्यात आली.
ही क्षेपणास्त्र प्रणाली, हैदराबाद येथील संरक्षण, संशोधन आणि विकास प्रयोगशाळेने डीआरडीओ सह विकसित केली आहे. आज झालेल्या चाचणीच्या वेळी, भारतीय हवाई दलाचे अधिकारी उपस्थित होते. फ्लाईट डेटा संकलित करण्यासाठी इलेक्ट्रो ऑप्टीकल ट्रॅकिंग सिस्टिम, रडार आणि टेलिमेट्री सारखे अनेक रेंज स्टेशन्स तैनात करण्यात आले होते. या संपूर्ण क्षेपणास्त्र प्रणालीची कामगिरी अत्यंत अचूक होती, असे संकलित झालेल्या डेटा वरुन स्पष्ट झाले आहे. या चाचणीदरम्यान, शत्रूच्यां हवेतील हल्ल्याला हवेतच निष्प्रभ करण्याची गतिमानता या क्षेपणास्त्रात असल्याचेही सिध्द झाले आहे.
भारतीय हवाई दलात समाविष्ट झाल्यावर, आकाश-एनजी प्रणाली भारतीय संरक्षण व्यवस्थेची क्षमता कित्येक पटीने वाढवणारी ठरेल. भारत इलेक्ट्रोनिक्स लिमिटेड आणि भारत डायनामिक्स लिमिटेड या उत्पादक संस्थांही या चाचणीत सहभागी झाल्या होत्या.
संरक्षण मंत्री राजनाथ सिंह यांनी या चाचणीबद्दल डीआरडीओ सह इतर सर्व संस्थांचे अभिनंदन केले आहे. हे क्षेपणास्त्र हवाई दलाला अधिक सक्षम करेल, असे संरक्षण मंत्र्यांनी म्हटले आहे.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 476
सांस्कृतिक मंत्रालय
"हैदराबाद मुक्ती दिन" च्या स्मृतीप्रित्यर्थ वर्षभर विविध कार्यक्रमांचे आयोजन करायला केंद्र सरकारने दिली मंजुरी
सांस्कृतिक मंत्रालय 17 सप्टेंबर 2022 रोजी हैदराबाद मुक्ति दिनाच्या स्मृतीप्रित्यर्थ वर्षभर आयोजित केल्या जाणाऱ्या विविध कार्यक्रमांच्या मालिकेतील उद्घाटन कार्यक्रमाचे आयोजन करेल. "हैदराबाद मुक्ती दिन" च्या स्मृतीप्रित्यर्थ 17 सप्टेंबर 2022 ते 17सप्टेंबर, 2023 पर्यंत वर्षभर कार्यक्रम आयोजित करण्यास केंद्र सरकारने मंजुरी दिली आहे. हैदराबाद येथील परेड ग्राऊंडवर आयोजित करण्यात येणाऱ्या उद्घाटन कार्यक्रमाला केंद्रीय गृहमंत्री अमित शहा प्रमुख पाहुणे म्हणून उपस्थित राहणार आहेत. सांस्कृतिक मंत्रालयाने तेलंगणा, कर्नाटक आणि महाराष्ट्राच्या मुख्यमंत्र्यांना हैदराबाद येथील उद्घाटन कार्यक्रमाला उपस्थित राहण्यासाठी आमंत्रित केले आहे.
ज्यांनी हैदराबाद संस्थानच्या मुक्तीसाठी आणि भारतात विलीनीकरणासाठी आपल्या प्राणांची अहुतू दिली त्या सर्वांना वाहणे हे या कार्यक्रमांमागचे उद्दिष्ट आहे.
भारताला ब्रिटिशांपासून स्वातंत्र्य मिळाल्यानंतर एक वर्षाहून अधिक काळानंतर 17 सप्टेंबर 1948 रोजी, हैदराबाद राज्याला निजामाच्या राजवटीपासून मुक्ती मिळाली होती.
भारतीय स्वातंत्र्यानंतर हा लढा अधिक तीव्र झाला. वंदे मातरमचा जयघोष करणार्या लोकांच्या उत्स्फूर्त सहभागामुळे आणि या संस्थानाला भारतीय संघराज्यात विलीन करण्याच्या मागणीमुळे या लढ्याचे रूपांतर मोठ्या जनआंदोलनात झाले.
ऑपरेशन पोलो अंतर्गत भारताचे पहिले गृहमंत्री सरदार वल्लभभाई पटेल यांनी त्वरित केलेल्या कारवाईमुळे हैदराबाद मुक्ती शक्य झाली.
निजामाच्या अधिपत्याखालील हैदराबाद राज्यात संपूर्ण तेलंगण, महाराष्ट्रातील मराठवाडा प्रदेश ज्यामध्ये औरंगाबाद, बीड, हिंगोली, जालना, लातूर, नांदेड, उस्मानाबाद, परभणी आणि सध्याच्या कर्नाटकातील कलबुर्गी, बेल्लारी रायचूर, यादगीर, कोप्पल, विजयनगर आणि बिदर या जिल्ह्यांचा समावेश होता. महाराष्ट्र आणि कर्नाटक राज्य सरकार अधिकृतपणे 17 सप्टेंबर हा दिवस, मुक्ती दिन म्हणून पाळतात.
निती आयोग
एटीएल टिंकरप्रेन्योर 2023: साठी नोंदणी करण्याचे अटल नवोन्मेष अभियानाचे आवाहन
नवी दिल्ली, 1 जून 2023
नीती आयोगाच्या अंतर्गत असलेल्या अटल नवोन्मेष अभियानाने ,‘एटीएल टिंकरप्रेन्योर 2023:’ साठी नोंदणी सुरू केली आहे हे अटल नवोन्मेष अभियानाच्या अटल टिंकरिंग प्रयोगशाळा कार्यक्रमांतर्गत एक प्रमुख उन्हाळी प्रशिक्षण शिबिर आहे.
एटीएल टिंकरप्रेन्योर हे जून जुलैमध्ये आयोजित 7 आठवड्यांचे आभासी माध्यमातून घेण्यात येणारे उन्हाळी प्रशिक्षण शिबीर आहे.हे प्रशिक्षण शिबीराच्या शेवटी विद्यार्थ्यांना स्वतःचा ऑनलाइन उपक्रम तयार करण्यासाठी विद्यार्थ्यांना प्रमुख डिजिटल कौशल्ये आणि आराखड्याने सुसज्ज करते . यापूर्वी झालेल्या शेवटच्या शिबीरात 5000+ सांघिक नवोन्मेष पाहता आले.त्यापैकी अव्वल 100 जणांना इंडियन स्कूल ऑफ बिझनेसकडून अंतर्वासिता आणि वित्तीय साहाय्य यांसारख्या संधी मिळाल्या.
हे उन्हाळी प्रशिक्षण शिबीर सर्व शाळांमधील  विद्यार्थ्यांसाठी खुले आहे. विद्यार्थ्यांना प्रमाणपत्रे, अंतर्वासिता आणि इतर आकर्षक संधी मिळतील. नोंदणीची अंतिम तारीख 5 जून 2023 आहे
नोंदणीकृत प्रत्येक चमूला नीती आयोगाच्या तज्ज्ञ मार्गदर्शकांकडून या शिबिराच्या संपूर्ण कालावधीत समर्पित मार्गदर्शन समर्थन प्रदान केले जाईल.हे प्रशिक्षण शिबीर 8 जूनपासून सुरू होईल आणि 24 जुलैपर्यंत चालेल. विद्यार्थ्यांना 6ऑगस्टपर्यंत प्रवेशिका सादर करता येतील.
प्रत्येक आठवड्यात, विद्यार्थ्यांसाठी डिजिटल कौशल्ये, उत्पादन विकास आणि उद्योजकता कौशल्ये या विषयावर समर्पित तज्ज्ञांची तसेच अधिक लक्ष केंद्रित करण्याच्या दृष्टीकोनासाठी प्रोत्साहनपर सत्रे असतील.
या वर्षी प्रादेशिक भाषांमध्ये विशेष पॉडकास्ट, उपाय योजण्यासाठी साप्ताहिक आव्हाने आणि विविध सत्रांमधून बरेच काही शिकायला मिळणार आहे.
या उपक्रमाचा प्रारंभ करताना, अटल नवोन्मेष अभियानाचे अभियान संचालक डॉ. चिंतन वैष्णव म्हणाले, “आम्हा सर्वांसाठी हा एक उत्कंठावर्धक क्षण आहे.आम्ही मागील दोन आवृत्त्यांमध्ये काही हुशारीने साकारलेले नवोन्मेष पाहिले आहेत आणि आम्हाला खात्री आहे की, या वर्षी देखील आम्हाला काही उत्कंठावर्धक नवोन्मेष पाहायला मिळतील.विद्यार्थ्यांसाठी, एटीएल टिंकरप्रेन्योर हे विचार ते अंमलबजावणीपर्यंतचा प्रवास करण्यासाठी एक उत्तम व्यासपीठ आहे”
विद्यार्थी येथे नोंदणी करू शकतात https://kid-ex.com/champions/atltnkr2023
तपशीलवार माहितीपत्रकासाठी, येथे क्लिक करा
https://kid-ex.com/pdf/ATL_Tinkerpreneur_2023_Brochure.pdf
S.Patil/S.Chvan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
वाणिज्य आणि उदयोग मंत्रालय
सरकारने 17 विविध क्षेत्रात आणि 7 विशेष प्रकारात, राष्ट्रीय स्टार्ट अप पुरस्कार 2022 साठी मागविले अर्ज
नवी दिल्ली, 1 मार्च 2022
उद्योग आणि अंतर्गत व्यापार संवर्धन विभागानेविभागाने तिसऱ्या राष्ट्रीय स्टार्टअप पुरस्कार योजनेची सुरुवात केली आहे आणि याअंतर्गत अर्ज मागविले आहेत.
आझादी का अमृत महोत्सवाला अनुसरत, राष्ट्रीय स्टार्टअप पुरस्कार 2022 हे भारतात क्रांतिकारी विकास करण्यासाठी महत्वाची भूमिका बजावणाऱ्या आणि भारताला आत्मनिर्भर करण्याचे सामर्थ्य आणि क्षमता असणाऱ्या स्टार्ट अप्सच्या कर्तृत्वाला वाव देण्यासाठी देण्यात येणार आहेत.
याआधी दोन वर्षांच्या पुरस्कारांच्या यशस्वी आयोजनानंतर राष्ट्रीय स्टार्टअप पुरस्कार 2022 साठी अर्ज मागवण्यात आले आहेत. 50 उप-क्षेत्रांमध्ये हे वर्गीकृत केले असून 17 क्षेत्रांमधील स्टार्टअपसाठी हे पुरस्कार दिले जातील. यात कृषी, पशुसंवर्धन, बांधकाम, पिण्याचे पाणी, शिक्षण आणि कौशल्य विकास, ऊर्जा, उद्योग तंत्रज्ञान, पर्यावरण, फिनटेक, अन्न प्रक्रिया, आरोग्य आणि निरामय जीवन, उद्योग 4.0, माध्यम आणि मनोरंजन, सुरक्षा, अंतराळ, वाहतूक आणि प्रवास यांचा समावेश आहे.
याव्यतिरिक्त, सात विशेष श्रेणी स्टार्टअपसाठी देखील आहेत:
- महिलांनी सुरू केलेले स्टार्टअप
- ग्रामीण भागात प्रभाव करणारे
- कॅम्पस स्टार्टअप
- उत्पादन सर्वोत्कृष्टता
- महामारीशी लढा देण्यासाठी नाविन्यपूर्ण उपक्रम आयोजित करणारे  स्टार्टअप
- तोडगा देऊ करणारे, भारतीय भाषांमध्ये कार्यालयीन व्यवस्था कार्यरत करणारे स्टार्टअप
- ईशान्येकडील स्टार्ट अप्स
स्टार्टअपची मजबूत यंत्रणा उभी करण्यासाठी महत्वाचा भाग कारणीभूत ठरणाऱ्या असामान्य इनक्यूबेटरला आणि एक्सीलरेटर्सला देखील नॅशनल स्टार्टअप पुरस्कार 2022 देण्यात येईल.
प्रत्येक विजयी स्टार्टअपला 5 लाख रुपयांचे रोख पारितोषिक देण्यात येईल. विजेते आणि उपविजेते-अप यांना देखील आपला संभाव्य प्रायोगिक प्रकल्प सादर करण्यासाठी, तसेच आपला उद्योग उभारण्यासाठी गुंतवणूकदारांना आकर्षित करण्याची संधी मिळेल.
विजेत्या इनक्यूबेटरला आणि विजेत्या एक्सीलरेटरला 15 लाख रुपयांचे रोख पारितोषिक देण्यात येईल. 15 मार्च 2022 पर्यंत राष्ट्रीय स्टार्टअप पुरस्कार 2022 साठी अर्ज करता येतील.
अधिक माहितीसाठी www.startupindia.gov.in/content/sih/en/nsa2022.html या संकेतस्थळाला भेट द्या.N.Chitale/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
संरक्षण मंत्रालय
32 भारतीय मच्छिमार बोटीची सुखरूप सुटका
(नवी दिल्ली, 17 जुलै 2019
भारतीय तटरक्षक दलाने बांगलादेश तटरक्षक दलाच्या सहकार्याने 32 भारतीय मच्छिमार बोटी आणि 516 मच्छिमारांची सुखरूप सुटका केली आहे. खराब हवामान आणि खवळलेला समुद्र यामुळे अडकून पडलेल्या या नौकांनी आंतरराष्ट्रीय सागरी हद्दीपासून सुमारे 135 किलोमीटरवर पायरा बंदरावर आसरा घेतला होता.
बांगलादेश तटरक्षक दलाच्या मन्सूर अली आणि साधिनी बांगला या जहाजांनी या मच्छिमार बोटींना आंतरराष्ट्रीय सरहद्दीलगत पोहोचवले आणि औपचारिकरित्या त्यांना भारतीय नौदलाच्या विजया आणि अनमोल या जहाजांच्या हवाली केले.
उर्वरित 24 बेपत्ता भारतीय मच्छिमारांचा शोध भारत आणि बांगलादेशकडून घेतला जात आहे.
B.Gokhale/S.Kakade/P.Kor
युवा व्यवहार आणि क्रीडा मंत्रालय
12 ते 16 जानेवारी 2020 दरम्यान 23 व्या राष्ट्रीय युवा महोत्सवाचे आयोजन
नवी दिल्ली, 10 जानेवारी 2020
युवक कल्याण आणि क्रीडा मंत्रालयाने उत्तर प्रदेश सरकारच्या सहकार्याने लखनऊ येथे 12 ते 16 जानेवारी 2020 दरम्यान 23 व्या राष्ट्रीय युवा महोत्सवाचे आयोजन केले आहे. स्वामी विवेकानंद यांच्या जयंती दिनी 12 जानेवारीला उत्तर प्रदेशचे मुख्यमंत्री योगी आदित्यनाथ आणि युवक कल्याण आणि क्रीडा राज्यमंत्री  किरण रिजीजू यांच्या हस्ते या महोत्सवाचे उद्घाटन होईल. युवकांना विविध उपक्रमातील त्यांची गुणवत्ता दाखवण्याची संधी देण्यासाठी राष्ट्रीय युवा महोत्सव आयोजित केला जातो. ‘तंदुरुस्त युवक, तंदुरुस्त भारत’ अशी या महोत्सवाची संकल्पना आहे.
M.Chopade/S.Kane/P.Malandkar
(Visitor Counter : 147
कोळसा मंत्रालय
एप्रिल 2022-जानेवारी 2023 या कालावधीत 16% वाढीसह कोळसा उत्पादन 698.25 दशलक्ष टनांवर पोहोचले
बंदिस्त/व्यावसायिक खाणींचे उत्पादन 30% वाढले
आर्थिक वर्ष 2025 पर्यंत 1.31 अब्ज टन उत्पादनाचे कोळसा मंत्रालयाचे उद्दिष्ट
नवी दिल्ली, 24 फेब्रुवारी 2023
देशांतर्गत कोळसा उत्पादनाने गेल्या काही वर्षांत प्रभावी वाढ दर्शविली आहे. कोळसा उत्पादन 2019-20 मध्ये 730.87 दशलक्ष मेट्रिक टन वरून 778 दशलक्ष मेट्रिक टन पर्यंत वाढले आहे यात .6.47% वाढ झाली आहे. मागील वर्षीच्या याच कालावधीतील 601.97 दशलक्ष मेट्रिक टन उत्पादनाच्या तुलनेत एप्रिल 2022 ते जानेवारी 2023 या कालावधीत 698.25 दशलक्ष मेट्रिक टन उत्पादनासह चालू आर्थिक वर्ष 2022-23 मध्ये कोळसा उत्पादनाचा वाढता कल आणखी वाढला आहे आणि देशाच्या एकूण कोळसा उत्पादनात 16% पेक्षा जास्त वाढ नोंदवली गेली आहे.कोल इंडिया लिमिटेडचे  स्वतःचे उत्पादन देखील 478.12 दशलक्ष मेट्रिक टन वरून 15.23% ने वाढून 550.93 दशलक्ष मेट्रिक टनवर गेले आहे. वीज वापरात सतत वाढ झाल्यामुळे कोळशाच्या मागणीत तीव्र वाढ होत असताना मोठ्या प्रमाणात आयात रोखण्याच्या दृष्टीने देशांतर्गत कोळसा उत्पादन वाढल्याने देशाला मदत झाली आहे
कोळसा मंत्रालयाने आर्थिक वर्ष 25 साठी 1.31 बिलियन टनचे  लक्ष्य निर्धारित केले आहे आणि हे उद्दिष्ट आर्थिक वर्ष 30 पर्यंत 1.5 बिलीयन टन पर्यंत निश्चित करण्यात आले आहे. मंत्रालय नवीन कोळसा खाणी सुरू करण्यासाठी आणि सध्या कार्यरत असलेल्या खाणींमध्ये कोळशाचे उत्पादन वाढवण्यासाठी राज्य सरकार आणि केंद्र सरकारच्या विविध संस्थांशी सक्रियपणे कार्यरत आहे. अशा उपक्रमांचा परिणाम म्हणून बंदिस्त आणि व्यावसायिक कोळसा खाणींमधील उत्पादन आर्थिक वर्ष 21-22 च्या याच कालावधीत 71.31 दशलक्ष मेट्रीक टन वरून,आर्थिक वर्ष 22-23 मध्ये एप्रिल 2022 ते जानेवारी 2023 या कालावधीत 93.22 दशलक्ष मेट्रिक टन इतके वाढले आहे. हे उत्पादन 30% पेक्षा जास्त वाढ दर्शवते.
G.Chippalkatti/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115
पंतप्रधान कार्यालय
भारतातील वाद्यांच्या निर्यातीत झालेल्या वाढीचे पंतप्रधानांकडून कौतुक
नवी दिल्ली, 26 ऑक्टोबर 2022
पंतप्रधान नरेंद्र मोदी यांनी भारतातील वाद्यांच्या निर्यातीत वाढ झाल्याबद्दल आनंद व्यक्त केला आहे.
भारतातील वाद्यांच्या निर्यातीमध्ये, वर्ष 2013 मधील याच कालावधीच्या तुलनेत वर्ष 2022 च्या एप्रिल-सप्टेंबर कालावधीत 3.5 पेक्षा अधिक पटीने वाढ झाली आहे.
वाणिज्य आणि उद्योग मंत्री पीयूष गोयल यांचे एक ट्विट सामायिक करून, पंतप्रधानांनी ट्विट केले;
"हे उत्साहवर्धक आहे. भारतीय संगीत जगभर लोकप्रिय होत असताना, या क्षेत्रात आणखी वाढ करण्याची ही उत्तम संधी आहे."S.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारतात दैनंदिन रुग्णसंख्या 40,000 पेक्षा कमी
सक्रीय रुग्ण व मृत्यूंच्या रोजच्या संख्येतही सातत्याने घट
भारताने सहा दिवसांनतर दैनंदिन रुग्णसंख्येचा आकडा 40,000 पेक्षा कमी नोंदवला. गेल्या 24 तासांतील नवीन रुग्णसंख्या ही 38,073 एवढी नोंदवली गेली. सलग तिसऱ्या दिवशी दैनंदिन नव्या केसेस 50,000 हून कमी आहेत.
गेल्या तीन चार दिवसांमध्ये काही देशांमध्ये मोठ्या संख्येने रुग्ण आढळत आहेत म्हणजे दैनंदिन 1 लाख एवढे जास्त; या पार्श्वभूमीवर हे विशेष उल्लेखनीय आहे.
गेल्या काही आठवड्यात सक्रीय रुग्ण संख्येत सातत्याने घट होत आहे.
आज 38व्या दिवशी, बरे होणाऱ्यांची संख्या नव्या रुग्णसंख्येहूनी वाढली आहे. गेल्या 24 तासात 42,033 जण बरे झाले.
देशातील उपचाराधीन कोविड बाधित रूग्णसंख्या 5,05,265 पर्यंत घसरली आहे. या उताराला अनुसरून देशातील एकूण बाधित रूग्णांपैकी उपचाराधीन रुग्ण फक्त 5.88% एवढे नोंदवले गेले.,
रोगमुक्तीचा दरसुद्धा सातत्याने वाढत 92.64% वर पोहोचला आहे. आजची रोगमुक्तांची एकूण संख्या 79,59,406 नोंदवली गेली . रोगमुक्तांच्या आणि उपचाराधीनांच्या संख्येतील दरी वाढत 74,54,141 एवढी नोंदवली गेली.
नवीन रुग्णमुक्तांपैकी 78% केसेस 10 राज्ये व केंद्रशासित प्रदेशातील आहेत.
दिल्लीने दैंनदिन रोगमुक्तीत आतापर्यंत सर्वाधिक संख्या म्हणजे 7,014 एवढी संख्या नोंदवली त्य़ानंतर केरळमध्ये 5,983 तर त्या खालोखाल पश्चिम बंगाल मध्ये 4,396 आहे.
नवीन बाधितांपैकी 72% बाधित हे 10 राज्ये व केंद्रशासित प्रदेशातील.
दिल्लीत सर्वाधिक रुग्णसंख्या म्हणजे 5,983 नवे रुग्ण नोंदवले गेले. ही संख्या कालच्या 7,745 या नव्या रुग्णसंख्येपेक्षा कमी होती, दिल्लीखालोखाल पश्चिम बंगालमध्ये 3,907 नवे रूग्ण नोंदवले गेले. केरळात दैंनदिन रुग्णसंख्येत घट होऊन ती 3,593 झाली तर महाराष्ट्राचे दैनंदिन रूग्णसंख्येत तिसरे चौथे स्थान असतानाही ती 3,277 एवढीच नोंदवली गेली.
गेल्या 24 तासात 448 मृत्यू नोंदवले गेले. सलग दुसऱ्या दिवशी 500 पेक्षा कमी मृत्यू झाल्याने मृत्यूदरातील घसरणीचे सातत्य कायम राहिले.
मृत्यूंपैकी 78% मृत्यू 10 राज्ये / केंद्रशासित प्रदेशात आहेत. महाराष्ट्रात सर्वात जास्त 85 ही मृत्यूंची संख्या असली तरी दैनंदिन मृत्यूदर 18.97% पर्यंत घसरला आहे. त्यानंतर दिल्ली आणि पश्चिम बंगालमध्ये अनुक्रमे 71 आणि 56 मृत्यू झाले.
M.Chopade/V.Sahajrao/P.Kor
युवा व्यवहार आणि क्रीडा मंत्रालय
गोवा ऑलिम्पिक संघटनेकडून टोकिओ ऑलिम्पिकविषयी जनजागृती आणि प्रसारासाठी विविध कार्यक्रमांचे आयोजन
पणजी, 15 जुलै 2021
केंद्रीय बंदरे, नौवहन आणि जलमार्ग आणि पर्यटन राज्यमंत्री तसेच गोवा ऑलिम्पिक संघटनेचे अध्यक्ष श्रीपाद नाईक यांनी आज राज्यात टोकिओ ऑलिम्पिकविषयी जनजागृती आणि प्रसार करण्यासाठी आयोजित करण्यात येणाऱ्या विविध उपक्रमांची माहिती दिली.
गोवा ऑलिम्पिक संघटनेकडून 23 जुलै ते 8 ऑगस्टदरम्यान दररोज कदंब बसस्थानक, पणजी आणि आगाखान सार्वजनिक उद्यान, मडगाव येथे दैनंदिन क्रीडा सत्रांचे थेट प्रक्षेपण दाखवण्यात येणार आहे. तसेच प्रक्षेपणानंतर दररोज राज्यातील नामवंत खेळाडूंचा दोन्ही ठिकाणी सत्कार सोहळा आयोजित केला जाणार आहे.
याशिवाय उत्तर गोवा आणि दक्षिण गोवा या दोन्ही जिल्ह्यांत सायक रॅली, मिनी मॅरेथॉनचे आयोजन करण्यात येणार आहे. तसेच म्हापसा येथील इनडोअर स्टेडिअममध्ये टेनिस बॉल क्रिकेट सामन्यांचे आयोजन केले जाणार आहे. रोटरी क्लबच्या सहाय्याने शाळांसाठी ऑलिम्पिक प्रश्नमंजूषेचेही आयोजन करण्यात आले आहे. गोवा ऑलिम्पिक संघटनेचे माजी पदाधिकारी आणि राष्ट्रीय स्पर्धांमध्ये गोव्याचे प्रतिनिधीत्व केलेल्या सत्कार आयोजित करण्यात आला आहे.
गोवेकरांनी पुढाकार घेऊन भारतीय खेळाडूंना प्रोत्साहन द्यावे, जेणेकरुन राज्यात क्रीडा संस्कृती रुजेल, असे श्रीपाद नाईक म्हणाले. टोकिओ ऑलिम्पिकचे 23 जुलै ते 8 ऑगस्ट दरम्यान आयोजन करण्यात आले आहे.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
ग्रामीण विकास मंत्रालय
अर्थसंकल्प 2021-22: प्रधानमंत्री कृषी सिंचाई योजनेच्या पाणलोट विकास घटकाची स्थिती
अर्थमंत्री निर्मला सीतारमण यांनी आपल्या अर्थसंकल्पीय भाषणात शेतकऱ्यांचे उत्पन्न दुप्पट करणे, महिला सशक्तीकरण आणि सर्वसमावेशक विकास  यांचा उल्लेख केला. -जे ग्रामविकास मंत्रालयाच्या भूमि संसाधन विभागाच्या पीएमकेएसवायच्या पाणलोट विकास घटकांअंतर्गत येतात.
2015-16 मध्ये प्रधानमंत्री कृषी सिंचाई योजना  चा पाणलोट विकास घटक  म्हणून एकात्मिक पाणलोट व्यवस्थापन कार्यक्रमाचे  विलीनीकरण करण्यात आले. डब्ल्यूडीसी-पीएमकेएसवाय हे पर्जन्यवृष्टी आणि उत्पादनक्षम नसलेल्या क्षेत्राच्या विकासासाठी आहे. 8214 मंजूर पाणलोट विकास प्रकल्पांपैकी 345 प्रकल्प अद्याप सुरु झालेले नाहीत आणि 1487 प्रकल्प तयार होण्याच्या  टप्प्यात असून त्या-त्या राज्यांच्या अर्थसंकल्पांतर्गत घेण्यासाठी राज्यांना हस्तांतरित करण्यात आले आहेत.
राज्यांकडून प्राप्त माहितीनुसार, 2014-15, पासून, 7.09 लाख पाणी साठवणुकीची संरचना निर्माण करण्यात आली आणि 2020-21 च्या तिसऱ्या तिमाहीत 15.17 लाख हेक्टर क्षेत्राला संरक्षक सिंचनाखाली आणले गेले. उर्वरित प्रकल्पांपैकी 6382 प्रकल्पाना जमीन संसाधन विभागाकडून वित्त पुरवठा केला जात आहे आणि 31.01.2021,पर्यंत 4743  पूर्ण झाले आहेत. 409  एकत्रीकरण टप्प्यात आहेत तर 1230  प्रकल्पांचे काम सुरु आहे.
संरक्षण मंत्रालय
‘बिटींग द रिट्रिट’ सोहळा 2023 मध्ये शास्त्रीय रागांवर आधारित भारतीय धून वाजवल्या जाणार
स्वदेशी बनावटीच्या 3500 ड्रोनचा समावेश असलेला भारताचा सर्वात मोठा ड्रोन शो प्रेक्षकांना मंत्रमुग्ध करणार
पहिल्यांदाच होणार थ्री-डी ऍनामॉर्फिक प्रोजेक्शनचे आयोजन
यंदाच्या ‘बिटींग द रिट्रिट’ सोहळ्यात भारतीय शास्त्रीय रागांवर आधारित वाजवल्या जाणाऱ्या भारतीय धून कार्यक्रमाचे आकर्षण असणार आहेत. 29 जानेवारी 2023 रोजी नवी दिल्लीच्या केंद्रस्थानी असलेल्या विजय चौक येथे होणाऱ्या या सोहळ्याला राष्ट्रपती आणि तिन्ही सेनादलांच्या प्रमुख द्रौपदी मुर्मु उपस्थित असतील. यावेळी लष्कर, नौदल, हवाई दल आणि राज्य पोलिस आणि केंद्रीय सशस्त्र पोलिस दलाच्या म्युझिक बँडकडून अतिशय आकर्षक आणि ठेका धरायला लावणाऱ्या 29 भारतीय धून वाजवल्या जाणार आहेत.
पंतप्रधान नरेंद्र मोदी, संरक्षणमंत्री राजनाथ सिंह हे देखील या सोहळ्याला उपस्थित राहणार असून स्वदेशी बनावटीच्या 3500 ड्रोनचा सहभाग असलेल्या भारताच्या सर्वात मोठ्या ड्रोन शोचा ते अनुभव घेतील. हा भव्य ड्रोन शो ड्रोनच्या अतिशय अचूक समन्वयाने तयार करण्यात येणाऱ्या राष्ट्रीय व्यक्तिमत्वे आणि घटनांच्या आकाराच्या रचनांनी रायसिना हिल्सचे आकाश उजळून टाकेल. स्टार्ट अप संबंधित व्यवस्थेचे यश, भारताच्या युवा वर्गाचे तंत्रज्ञान क्षेत्रातील प्रभुत्व यांचे दर्शन या शोमधून घडेल. मेसर्स बॉटलॅब डायनॅमिक्सने या कार्यक्रमाचे आयोजन केले आहे.
‘बिटींग द रिट्रिट’ 2023 दरम्यान पहिल्यांदाच एका थ्री डी ऍनामॉर्फिक प्रोजेक्शनचे नॉर्थ ब्लॉक आणि साऊथ ब्लॉक च्या दरम्यान आयोजन करण्यात आले आहे.
दरवर्षी 29 जानेवारीला विजय चौकामध्ये ‘बिटींग द रिट्रिट’ कार्यक्रमाने चार दिवस चालणाऱ्या प्रजासत्ताक दिन सोहळ्याची सांगता होते. या कार्यक्रमात सैन्यदलांचे कलर्स आणि स्टँडर्ड्सचे संचलन होत असताना हा कार्यक्रम राष्ट्रीय अभिमानाचा कार्यक्रम ठरला आहे.
या सोहळ्याची सुरुवात 1950 पासून झाली ज्यावेळी भारतीय लष्कराचे मेजर रॉबर्ट्स यांनी सैन्यदलाच्या बँडच्या कौशल्याचे दर्शन घडवणाऱ्या एका कार्यक्रमाची स्वदेशी निर्मिती केली. या कार्यक्रमाला अनेक शतकांची जुनी परंपरा लाभलेली आहे ज्यावेळी युद्धात सहभागी असलेल्या तुकड्या सूर्यास्ताच्या वेळी त्यांच्या तळावर रिट्रिटच्या आवाजानंतर युद्ध थांबवत असत, शस्त्रे खाली ठेवत असत आणि युद्धभूमीवरून तळाकडे परत येत असत. ध्वज खाली उतरवले जात. हा सोहळा गतकाळाच्या आठवणी जाग्या करतो.
कृषी मंत्रालय
आता वर्षभर घेता येणार मानकुरादचा आस्वाद, आयसीएआरचे संशोधन
राज्याला भाजीपाला क्षेत्रात स्वयंपूर्ण बनवण्यासाठी भारतीय कृषी संशोधन परिषदेचा केंद्रीय बटाटे संशोधन संस्थेशी सामंजस्य करार
पणजी, 4 ऑक्टोबर 2021
प्रसिद्ध मानकुराद आणि गोवन सॉस, कोळंबी/डक करीचा आस्वाद आता वर्षभर घेता येईल. भारतीय कृषी संशोधन परिषदेचे संचालक प्रवीण कुमार यांनी आज संस्थेच्या जुने गोवा येथील कार्यालयात आयोजित पत्रकारपरिषदेत ही माहिती दिली. त्यांनी सांगितले की, राज्याला भाजीपाला क्षेत्रात स्वयंपूर्ण बनवण्यासाठी संस्थेने शिमला येथील केंद्रीय बटाटे संशोधन संस्थेसोबत परस्पर सामंजस्य करार केला आहे. यामुळे राज्यात भाजीपाला आणि चारा उत्पादन वाढण्यास मदत होईल.
सध्या राज्यात दररोज 320 टन भाजीपाला शेजारील राज्यांतून आयात करण्यात येतो. राज्यात आयसीएआरच्या मदतीने भाजीपाला लागवड केल्यास आयात कमी होऊन राज्य कृषी क्षेत्रात स्वयंपूर्ण बनेल. राज्यात लागवडीसाठी बटाट्याची पाच वाणे निवडण्यात आली आहेत.
पुढे बोलताना ते म्हणाले की, राज्यात 18,000 एकर खजान जमीन उपलब्ध आहे. या जमिनीवर भातपिकाच्या विविध वाणांचे उत्पादन घेण्यात येईल. तसेच पावसाळ्यात उपलब्ध होणाऱ्या पिकांकडेही लक्ष देण्यात येईल. बहुविध पीक पद्धतीचा प्रसार करुन शेतकऱ्यांचे उत्पन्न वाढवण्यात मदत होईल तसेच पोषण सुरक्षितता मिळेल.
शेतकऱ्यांचे उत्पन्न वाढवण्यासाठी पोल्ट्री आणि ओरनामेन्टल शेतीसाठी राज्यातील शेतकऱ्यांना प्रशिक्षण देण्यात येत आहे. आयसीएआरकडून शेतकऱ्यांना हवामानाची माहिती नियमितपणे देण्यात येत आहे. यासाठी 7,000 शेतकऱ्यांना वॉटसअपच्या माध्यमातून जोडण्यात आल्याचे संचालक प्रवीण कुमार यांनी सांगितले. यामुळे राज्यातील शेतकऱ्यांचे तिन्ही हंगामात मिळून एकूण उत्पन्न 9 कोटी रुपयांनी वाढले आहे.
आयसीएआरने विकसित केलेल्या गोवा काजू फेणी, खोर्ला मिरची आणि मानदोली केळी या पिकांना भौगोलिक मानांकन  मिळाले आहे तर गोवा पोर्क सॉसला मानांकनाची प्रक्रिया सुरु असल्याची माहिती देण्यात आली.VK/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
संरक्षण मंत्रालय
आयएनएस हंस- गगन या भारतीय उपग्रह प्रणालीवर आधारित आरएनपी ऍप्रोचसह पहिला संरक्षण विमानतळ
पणजी, 12 मे 2023
आयएनएस हंस हा ‘आवश्यक दिशादर्शक कार्यक्रम’ ऍप्रोच तंत्रज्ञानाने युक्त होणार असलेला दक्षिण आशिया-प्रशांत प्रदेशातील पहिला संयुक्त- वापराचा आंतरराष्ट्रीय विमानतळ बनला आहे. आरएनपी ऍप्रोचमुळे दिशादर्शनासाठी अतिउच्च वारंवारतेचा ऑम्निडायरेक्शनल रेडियो आणि इन्स्ट्रूमेंट लँडिंग सिस्टिम यांसारख्या जमिनीवरील उपकरण प्रणालीवरील आता अवलंबित्व कमी होईल. आरएनपी ऍप्रोचमुळे श्रेणी-I इन्स्ट्रूमेंट लँडिंग सिस्टिमची अचूकता उपलब्ध होईल ज्यामुळे उपरोल्लेखित सामग्री सेवेसाठी उपलब्ध नसताना/ देखभाल-दुरुस्ती सुरू असतानाही उड्डाण प्रक्रिया विनाअडथळा सुरू राहण्यास मदत होईल.
भारतीय नौदल आणि भारतीय विमानतळ प्राधिकरण यांच्या समर्पित आणि सातत्यपूर्ण प्रयत्नांमुळे ही क्षमता साध्य करण्यात यश आले आहे. एएआयच्या अधिकाऱ्यांनी आयएनएस हंस आणि मोपा आंतरराष्ट्रीय विमानतळ यांच्यात लेटर ऑफ ऍग्रीमेंट करण्यासाठी 7-8 एप्रिलला या विमानतळाला भेट दिली. यावेळी झालेल्या चर्चेदरम्यान या अधिकाऱ्यांनी आयएनएस हंसाच्या सर्व इन्स्ट्रूमेंट ऍप्रोच प्रक्रिया सुधारित करण्याचा आणि दोन्ही धावपट्ट्यांसाठी आरएनपी ऍप्रोचची रचना करण्याचा प्रस्ताव दिला. या विमानतळावर एक इन्स्ट्रूमेंट प्रोसिजर डिझाईन कोर्स प्रशिक्षित अधिकारी तैनात करण्यात आला आणि सर्व आयएपी एएआयच्या सर्वेक्षण विभागाने तयार केलेल्या एरोनॉटिकल चार्टच्या मदतीने सुधारित करण्यात आले. एएआयने आयएनएस हंससाठी  धावपट्टी 26 साठी भारतीय उपग्रहाच्या जीपीएस एडेड जिओ ऑगमेन्टेड नेव्हिगेशन आधारित आरएनपी एप्रोचची देखील रचना केली आणि यावर विमानतळाच्या सामग्रीच्या मदतीने समाधानकारक उड्डाण चाचण्या करण्यात आल्या.
S.Bedekar/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 58
रस्ते वाहतूक आणि महामार्ग मंत्रालय
115 महत्वाकांक्षी जिल्ह्यांमधील एमएसएमईचे अस्तित्व सुधारण्यावर नितीन गडकरींचा भर
अर्थव्यवस्थेच्या उभारीसाठी कल्पना आणि सूचनांसह पुढे येण्याचे उद्योगजगताला आवाहन
गडकरी यांनी सीआयआयला बँक हमीच्या ऐवजी रस्ते पायाभूत सुविधा विमा योजनेचा मसुदा तयार करण्यास सांगितले
नवी दिल्ली, 8 ऑगस्ट 2020
केंद्रीय रस्ते वाहतूक आणि महामार्ग मंत्री नितीन गडकरी यांनी कॉन्फेडरेशन ऑफ इंडियन इंडस्ट्रीजने आयोजित केलेल्या इंडिया@75 : मिशन 2022 परिषदेला संबोधित केले. ते म्हणाले, देशातील 115 महत्वाकांक्षी जिल्ह्यांमध्ये एमएसएमईचे अस्तित्व सुधारण्याची तातडीची गरज आहे. सध्या जीडीपीमध्ये त्यांचे योगदान नगण्य आहे, मात्र त्यांच्याकडे व्यवस्थित लक्ष पुरवल्यास ते मोठ्या प्रमाणात रोजगार निर्मिती करु शकतात.
मंत्री म्हणाले, अगदी लहान उद्योगांची सुक्ष्म वित्तपुरवठ्याची गरज भागवण्यासाठी त्यांना एमएसएमई कार्यकक्षेत आणण्यासाठी सरकार काम करत आहे. नुकताच, एमएसएमई संकल्पनेचा विस्तार करण्यात आला आहे आणि 50 कोटी पर्यंतची गुंतवणूक आणि 250 कोटी पर्यंतची उलाढाल असलेल्या उद्योगांना एमएसएमईच्या नवीन व्याख्येत समाविष्ट केले आहे. तसेच एमएसएमई अंतर्गत उत्पादन आणि सेवा क्षेत्र या दोहोंना समान परिभाषीत करुन एकत्रित आणले आहे.
गडकरी यांनी देशाच्या अर्थव्यवस्थेच्या सर्वांगिण विकासासाठी कल्पना आणि सूचना सादर करण्याचे आवाहन सीआयआय प्रतिनिधींना केले. त्यांनी चीनचा दाखला देत सांगितले की, त्याठिकाणी 10 प्रमुख उद्योगांचा निर्यातीत 70 टक्के वाटा असतो. ते म्हणाले, तंत्रज्ञान अद्यतन करुन एमएसएमई क्षेत्रात भारतही नवीन निर्यात मार्ग शोधू शकेल. यामुळे मोठ्या प्रमाणात सहाय्यक घटकांची वाढ होण्यास मदत होईल, असे ते म्हणाले.
गडकरी यांनी रस्त्यांच्या विम्यासाठी सध्याच्या बँक हमीऐवजी नवीन प्रस्ताव तयार करण्याचे आवाहन सीआयआयला केले. यामुळे रस्ते प्रकल्पाला लवकर आर्थिक तरतुदी करता येतील आणि भांडवल उभे करता येईल, ज्यायोगे प्रकल्प जलदगतीने पूर्ण होतील. देशातील रस्त्यांमध्ये कसा बदल होत आहे हे त्यांनी तपशीलवार सांगितले, तसेच प्रस्तावित 22 नवीन हरित एक्सप्रेसवे प्रकल्पांमुळे यात आणखी सुधारणा होईल, असे ते म्हणाले.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149